Kemion

Kemion (alijunaiki: Camión) Shiia wanee e'ejetü supülasu eikajawa kassa wattapüna, tü kemionka waneejatü suliia tü karitaa joüchon siia tü chirincheraa toyotaa kajamüin nojotsu kata'palain souje, tü kemionka soujesü wanee chasis

Sukuwaitpaa kemionka shiia, palajana ees tü supülaka kassa sukorolo Kemion tü makaa erajunusu sukaa anulia Chasis, suchikeje tü supülajana süikalapüle (Kawinaa) alijuna siia wayuu sii shiiai kaamanai siia achirüa ees tü supülajana kassa koroloo oünajatuka

Maima sukuwaitpaa kemionka siia maima sumioüshe: Joüchon (Ordinarios), Pasanainka (Mediana) supülasu ayatawa anainwa ainja pichii mioü siia eke ein kapülaka shiia, Mioüshanaka etrawakantee (Trenes de Carretera).  

Tü kemionka awanajawaisü nutuma chii kainjakai shiia, kajamüin supülasu ni'iyatain. Sumüin alijuna tü kemionka supülasu nee ayatawa sunain kassa ee kananje tü makaa

Kemion kajutka ma'in sumüin Wayuu

Tü kemionka sumüin Wayuu kapülashatasü, kajamüin shiia eikajaka kassa chaamüin mma Wajiira siia epunai shiia, tü kemionka ayatasu chaa Wajiira supüla eikaja Liitin, Kasolinaa, Ekülü, Mürüt, Wayuu siia eke ein sumana wayuu chaa Wajiira. Chii wayuukai ekaa amanaa wanee Kemion, washiitshi sutuma sunüiki wayuu kajamüin erajunushi so'ü niyatain sunain makaa; tü kemionka oünaaka chaamüin wajiira shiia tü: Kemion Wajiiretnu, Toyotaa Chirincheraa, Kemion 150, Kemion 350, Kemion 750 siia Kemion anaaka supüla ekerolaa sulü mmakat Wajiira.

Tü kemionka oünaaka wajiiramüin anaashatain'jatü kajamüin tü wopükot mojusu juyaapüle siia sutuma mma'in shiia. 
Sunain ouktaa tü kemionka kapülashatasü supüla eikaja wayuu anainwa tü ajoitaa chii ouktushikai siia eikaja nütaa chaamüin sementeriolü

Akotchajülee sünülia:Kachuweerakalüirua